
UZNESENIE VLÁDY SLOVENSKEJ REPUBLIKY

č. 475
z 11. októbra 2017
k Návrhu účasti delegácie Slovenskej republiky na 39. zasadnutí Generálnej konferencie UNESCO, Paríž 30. 10. – 14. 11. 2017
	Číslo materiálu:
	44281/2017

	Predkladateľ:
	minister zahraničných vecí a európskych záležitostí


Vláda

A. súhlasí

A.1. s účasťou delegácie Slovenskej republiky na 39. zasadnutí Generálnej konferencie UNESCO, Paríž 30. 10. – 14. 11. 2017 (ďalej len „delegácia“),

A.2. so smernicou pre postup delegácie;

B. schvaľuje

B.1. Petra Pellegriniho

podpredsedu vlády pre investície a informatizáciu

za vedúceho delegácie,

B.2. Martinu Lubyovú

ministerku školstva, vedy, výskumu a športu 

za zástupkyňu vedúceho delegácie,

B.3. Oľgu Nachtmannovú

štátnu tajomníčku Ministerstva školstva, vedy, výskumu a športu SR

za zástupkyňu vedúceho delegácie,

B.4. Kláru Novotnú

veľvyslankyňu a stálu delegátku SR pri UNESCO v Paríži

za zástupkyňu vedúceho delegácie;

C. poveruje

ministra zahraničných vecí a európskych záležitostí

C.1. na základe oznámenia ministra kultúry, ministerky školstva, vedy, výskumu a športu a ministra životného prostredia menovať ďalších členov delegácie Slovenskej republiky na 39. zasadnutí Generálnej konferencie UNESCO;

D. ukladá

ministrovi kultúry
ministerke školstva, vedy, výskumu a športu
ministrovi zahraničných vecí a európskych záležitostí
ministrovi životného prostredia

D.1. podľa programu 39. zasadnutia Generálnej konferencie UNESCO a v spolupráci so Slovenskou komisiou pre UNESCO zabezpečiť účasť členov a expertov zo zainteresovaných rezortov a inštitúcií v odborných komisiách a výboroch UNESCO počas 39. zasadnutia Generálnej konferencie UNESCO,
ministrovi zahraničných vecí  a európskych záležitostí

D.2. vystaviť poverovacie listiny delegátom Slovenskej republiky v zmysle časti B. a bodov C.1 a D.1. tohto uznesenia pre vedúceho a ostatných členov a expertov delegácie

do 23. októbra 2017 

D.3. predložiť na rokovanie vlády informáciu o priebehu a výsledkoch 39. zasadnutia Generálnej konferencie UNESCO

do 31. januára 2018

E. berie na vedomie, že

E.1. náklady spojené s účasťou delegácie budú hradené z rozpočtových prostriedkov vysielajúcich rezortov.
Vykonajú:
minister kultúry  

ministerka školstva, vedy, výskumu a športu  

minister zahraničných vecí a európskych záležitostí

minister životného prostredia

